# Castellonet de la Conquesta

Castellonet de la Conquesta és un municipi del País Valencià situat a la comarca de la Safor.

## Història

En les immediaciones hi ha el tossal de Castellonet amb restes d'un poblat ibèric aixecat sobre un anterior del Bronze. En 1249 Castellonet era una alqueria depenent del castell de Borró, annex de Palma. En 1545 fou venuda per Valerià Boïl a Miquel de Santafé, per la qual cosa durant molt de temps fou conegut com a Castellonet de Santafé. Els següents propietaris serien els Almúnia, cavallers de la conquesta, que donaren el cognom actual al poble.

## Demografia

El gentilici dels seus 144 habitants –dades de 2003— és castellonetins.

## Geografia

És el segon poble més menut de la vall del Vernissa i un dels més xicotets de La Safor.
Els seus 5,5 km² s'emplacen al vessant meridional del tossal de Coello i el de Carrero en plena serra d'Ador i compten amb força paratges, com la Vall de Tarro; senders de curt recorregut ideals per a caminants i bicituristes i fonts naturals com la Font Major, la de la Fita, la Nova, la del Gauet, la de Massil o la de la Cuta.

## Edificis d'interés

El nucli urbà del traçat tradicional conserva l'arc romà de la porta d'accés al recinte poblacional, restaurat el segle passat per donar-li major alçària que l'original, a més a més el seu patrimoni presenta:
* Palau dels senyors de Castellonet o dels Almúnia. Edificació del segle xviii que conté una lògia renaixentista ara tapiada.
* Església parroquial de Sant Jaume. Neoclàssic, de 1729, restaurat el 1917.
* Almàssera. Habilitada com a restaurant.
* Ermita de santa Anna. Anteriorment mesquita, actualment en ruïnes.
* Safareig municipal. Segona porta d'entrada al poble.
* El castell originari ha desaparegut completament i només es conserva un arc adossat a les cases.

## Gastronomia

De la gastronomia castellonetina destaca la mel autòctona i plats populars com ara les gambes amb bleda i els pastissets escaldats (antigament la gamba es pescava a les fonts del poble), el blat picat, l'allipebre, els arrossos i les carns. De postres són típiques la carabassa, el moniato, les reganyades d'ametla o els pastissos d'herbes.

## Política i govern
### Corporació Municipal

El Ple de l'Ajuntament està format per 5 regidors. En les eleccions municipals de 26 de maig de 2019 foren elegits 5 regidors del Partit Popular (PP).
Eleccions municipals de 26 de maig de 2019 - Castellonet de la Conquesta :
| Candidatura | Candidatura | Candidatura | Candidats | Vots | Vots | Regidors |
| | Partit Popular | | Juan Espinosa Teruel María del Carmen Criado Ripoll Rafael Enrique Mafe García Matilde Bas Fayos Enrique Antonio Nacher Vañó | 70 ( Sí) 67 ( Sí) 64 ( Sí) 51 ( Sí) 30 ( Sí) | 77,78% | 5 (+1) |
| | Partit Socialista del País Valencià-PSOE | | Claudia Femenia Matoses Agustí Bastos Fayos Josefina Seguí Grau Javier Escrivà Juan Eduardo Martínez Martínez | 20 ( No) 19 ( No) 17 ( No) 17 ( No) 0 ( No) | 20% | 0 |
| | Altres candidatures | | | | | 0 ( -1) |
| | Vots en blanc | | | 1 | 1,11% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 90 | 100 % | 5 |
| | Vots nuls | Vots nuls | Vots nuls | 6 | 6,25% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 96 | 84,96%** | |
| Abstenció | Abstenció | Abstenció | Abstenció | 17* | 15,04%** | |
| Total cens electoral | Total cens electoral | Total cens electoral | Total cens electoral | 113* | 100 %** | |
| Alcalde: Juan Espinosa Teruel (PP) (15/06/2019) Per majoria absoluta dels vots dels regidors |||||||
| Fonts: JEC, JEZ Gandia, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2019 l'alcalde de Castellonet de la Conquesta és Juan Espinosa Teruel del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Rafael García Pellicer | AEC | 19/04/1979 | -- |
| 1983–1987 | Rafael García Pellicer | AP-PDP-UL-UV | 28/05/1983 | -- |
| 1987–1991 | Rafael García Pellicer | AP | 30/06/1987 | -- |
| 1991–1995 | Bartolomé Balbastre García | AINC | 15/06/1991 | -- |
| 1995–1999 | Bartolomé Balbastre García | AINC | 17/06/1995 | -- |
| 1999–2003 | Bartolomé Balbastre García | AINC | 03/07/1999 | -- |
| 2003–2007 | Rafael Pablo Sjöblom Martínez | PP | 14/06/2003 | -- |
| 2007–2011 | Rafael Pablo Sjöblom Martínez | PP | 16/06/2007 | -- |
| 2011–2015 | Rafael Pablo Sjöblom Martínez | PP | 11/06/2011 | -- |
| 2015–2019 | Rafael Pablo Sjöblom Martínez Maite Tarrasó García | PP PP | 13/06/2015 14/02/2019 | Defunció -- |
| 2019-2023 | Juan Espinosa Teruel | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Notes

* ↑ Compromís per Castellonet, que no es presentà, perdé el regidor obtingut el 2015.
* ↑ AEC són les sigles d'Agrupación Electoral Castellonet.
* ↑ AINC són les sigles d'Agrupació Independent Nou Castellonet.

## Referències

* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.443 [Consulta: 20 desembre 2020].
* ↑ Junta Electoral de Zona de Gandia «Edicto de la Junta Electoral Zona de Gandia sobre proclamación de candidaturas a las elecciones locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [Gandia], 82, 30-04-2019, pàg. 129 [Consulta: 20 desembre 2020].
* ↑ Ara. «Eleccions municipals 2019. Resultats a Castellonet de la Conquesta», 20-12-2020. [Consulta: 31 març 2020].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Castellonet de la Conquesta. Històric de Govern Local». Portal d'informació ARGOS. [Consulta: 20 desembre 2020].

## Enllaços externs

* Lloc web de l'ajuntament
* Institut Valencià d'Estadística Arxivat 2010-06-18 a Wayback Machine.
* Portal de la Direcció General d'Administració Local de la Generalitat Arxivat 2008-05-26 a Wayback Machine.
* País Valencià, poble a poble, comarca a comarca, de Paco González Ramírez, d'on s'ha extret informació amb el seu consentiment.